laion/Wikipedia-Exotic huggingface dataset:
קו A של הרכבת התחתית של ניו יורק

קו A או בשמו המלא קו מהיר השדרה השמינית (באנגלית: A Eighth Avenue Express) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כחול ופועלות בו 62 תחנות. הקו נקרא קו מהיר שכן הוא מדלג על תחנות רבות בשדרה השמינית במנהטן ובו בעת משלים את השירות של קווים אחרים בברונקס וברוקוואי פארק. קו A הוא הקו הארוך ביותר במערכת. קו היה הקו הראשון שפעל על השדרה השמינית כאשר נפתח ב-10 בספטמבר 1932. מערכת חברת הרכבת התחתית עצמאית (IND) השתמשו למספור הקווים באותיות ולא במספרים כנהוג בחברות האחרות באותה העת. מסלול הקו היה אז בין רחוב 207 אל מרכז הסחר העולמי. ב-30 בדצמבר 1946 וב-28 בנובמבר 1948, הורחב הקו אל ברודוויי שבמזרח ניו-יורק (כיום צומת ברודוויי) ולשדרת אאוקליד. ב-28 ביוני 1956 וב-28 ביוני 1956 נבנה קו הלונג איילנד (Rockway Line Road) לשעבר של לונג איילנד מחדש על מנת להקל את העומס על קווי הרכבת התחתית הקיימים. השירות הורחב שוב עם פתיחתו של קו E. ב-16 בספטמבר 1956 הורחב קו A לרוקוויס והחליף את השירות של קו E. ב-2 בינואר 1973, הפך קו A למהיר לאורך רחוב פולטון והאינטרן הפך למאסף בשעות העומס. לבסוף, ב-30 באוגוסט 1976, הפך ה-C ברחוב פולטון למאסף בשעות העומס. בעקבות נזקים כבדים שאירעו בהגעתו של הוריקן סנדי הוחלט לשפץ את הקו. העבודות החלו בשנת 2012 והסתיימו רק בשנת 2018, אז הוארך גם הקו עד סמוך לנמל התעופה הבינלאומי ג'ון פ. קנדי. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא קו A של הרכבת התחתית של ניו יורק בוויקישיתוף
פדמלון אדום-רגל

פדמלון אדום-רגל (שם מדעי: Thylogale stigmatica) הוא מין יונק ממשפחת הקנגוריים המצוי בטבע בצפון אוסטרליה ובגינאה החדשה ביערות גשם וערבות לחות. הפדמלון הוא מין קטן יחסית של קנגורו בגובה 76 סנטימטר, באורך 38–58 סנטימטר, אורך זנב 30–47 סנטימטר ומשקל של 2.5-7 קילוגרם. הוא בעל פרווה חומה-אפורה רכה ופלומתית ובטן בהירה בצבע שמנת. הרגליים של קנגורו זה קטנות יחסית וכהות יותר משאר הגוף, והאוזניים והחוטם קצרים. הפרטים החיים ביערות כהים יותר משוכני הערבות. הפדמלון יכול לחיות בטבע 4–9.7 שנים. הפדמלון מצוי בטבע בין יערות לחים בגינאה החדשה עד לקווינסלנד ולניו סאות' ויילס ושם הם מלחכים בבדידות או לעיתים בקבוצות קטנות, עלים פירות וזרעים נופלים. הם ניזונים בעיקר מעלים רחבים שנפלו וכן משרכים, מיני אלתיים, פרחי Pleiogynium, ועשבים מהמינים: Paspalum notatum ו-Cyrtococcum oxyphyllum. הוא מלחך את המזון לאור שעות היום בעומדו על ארבע ומסוגל במהירות להזדקף ולנתר הרחק למשמע סכנה. הטורפים של הפדמלון בטבע כוללים את הדינגו, נמיית כיס נמרית, פיתון השיחים וכן כלבי בית פראיים. הפדמלון יזהיר בעזרת בטישה ברגליו כל פדמלון וינתר הרחק, בדרך כלל לעבר שיחים בהם יהיה קשה למצוא אותו. סכנה גדולה יותר עבור הפדמלון הוא שרפות יער גדולות. תת-מינים: למין זה ישנם 4 תת-מינים: T. s. stigmatica - מצוי סביב העיר קיירנס שבצפון קווינסלנד T. s. coxenii - מצוי בחצי האי כף-יורק T. s. orimo - מצוי בגינאה החדשה T. s. wilcoxi - מצוי בדרום קווינסלנד ובניו סאות' ויילס מדיה וקבצים בנושא פדמלון אדום-רגל בוויקישיתוף פדמלון אדום-רגל, באתר ITIS (באנגלית) פדמלון אדום-רגל, באתר NCBI (באנגלית) פדמלון אדום-רגל, באתר האנציקלופדיה של החיים (באנגלית) פדמלון אדום-רגל, באתר GBIF (באנגלית) פדמלון אדום-רגל באתר הרשימה האדומה של IUCN
שוד העוגיות הגדול

שוד העוגיות הגדול (באנגלית: The Cookie Thief) הוא סרט טלוויזיוני אמריקאי לכל המשפחה מסוגת קומדיה ופנטזיה מוזיקלית, המבוסס על הסדרה "רחוב סומסום". הסרט בוים על ידי ג'ואי מזרינו, סקוט פרסטון, ליסה סימון, מאט ווגל, נדין זילסטרה וקלייטון בן, ונכתב על ידי ג'ואי מזרינו ובלינדה וורד. הסרט מספר על אלמו שמנסה להוכיח את חפותו של עוגיפלצת מהאשמה מגנבת ציורי העוגיות מהמוזיאון. הסרט שודר לראשונה בארצות הברית בערוץ PBS Kids ב-16 בפברואר 2015. בישראל הסרט שודר לראשונה בדיבוב לעברית בערוץ הופ! בשנת 2016. אורך הסרט הוא כ-55 דקות, ושפת המקור שלו היא אנגלית (הסרט דובב לשפות נוספות, ביניהן עברית). בסרט מככבת השחקנית רחל דראטץ בתפקיד שומרת המוזיאון, בגרסה העברית דיבבה אותה המדבבת שרון שחל. ברחוב סומסום בנו מוזיאון חדש, מוזיאון לאמנות העוגיות. ריס, אלמו ועוגיפלצת מבקרים במוזיאון, כשלפתע מתחילים להיעלם ציורי עוגיות מהקירות. מפני שעוגיפלצת עשה בעיות במוזיאון, שומרת המוזיאון החליטה שהוא אשם. אלמו מחליט לחקור את התעלומה בעזרת חבריו, ויחד הם יוצאים לטהר את שמו של עוגיפלצת. בסרט יש פרודיות לציורי אומנות, ביניהם "מונה ליזה" של הצייר לאונרדו דה וינצ'י, "אוכלי תפוחי האדמה" של הצייר וינסנט ואן גוך, ו"הצעקה" של הצייר אדוורד מונק. במאי הדיבוב של הסרט בעברית היה דן שצברג ומפיקת הדיבוב הייתה יעל אללוף. סרט זה היה אחד מעבודותיה האחרונות של הבובנאית פראן בריל, לפני שפרשה מעבודתה כבובנאית. החל משנת 2016, סטפני דאברוזו החליפה אותה בתור פזית, וג'ניפר בארנהארט כזואי. הסרט קיבל מהאתר "The A.V. Club" את הדירוג "C". האתר מבקר את העלילה של הסרט כדלילה אך מיוחדת. רחוב סומסום אתר האינטרנט הרשמי של שוד העוגיות הגדול (באנגלית) "שוד העוגיות הגדול", במסד הנתונים הקולנועיים IMDb (באנגלית) שוד העוגיות הגדול, במיזם "אישים" לתיעוד היצירה הישראלית Sesame Street Will Spinoff Cookie Monster, Get The Details,‏ NICK VENABLE, באתר CinemaBlend Cookie Monster steals the show in PBS special,‏ Donna Freydkin, באתר USA Today Sesame Street: The Cookie Thief,‏ Mike Vago, באתר The A.V. Club‏, 17 בפברואר 2015
קויוט ביוטס

אזור קויוט ביוטס (באנגלית: Coyote Buttes) הוא אזור בו נגלית אבן חול נאוואחו מתקופת היורה בצורה של שיכוב צולב בשל שחיקה רוחית. האזור הוא חלק מקניון פאריה, ונהר הפאריה זורם בסמוך אליו. האזור מנוהל על ידי לשכת ניהול הקרקעות של ארצות הברית, ונמצא בין יוטה ואריזונה, מדרום לכביש 89, בין הערים קנאב ופייג'. האזור מחולק לשניים: צפון קויוט ביוטס ודרום קויוט ביוטס. צבעם של אבני החול נאוואחו משתנה ברחבי הקויוט ביוטס בשל ריכוז תחמוצת ברזל שגורם לשינוי בפיגמנטים. האזור כולל גם אזורים גדולים ובהם סחיפה משמעותית ורחבה של סלעי משקע בצורה גלית, בדומה לצורת המבנה של דיונות. מסלול הדינוזאור הוא אזור המתפרס על פני כשלושה קילומטרים רבועים הממוקם בקויוט ביוטס. בשטח המסלול נמצאים כ-1,000 עקבות רגליים של דינוזאורים. תארוך העקבות הוא מלפני כ-190 מיליון שנים. העקבות שייכים לדינוזאורים דמויי זאורופודים ולעוד שלושה סוגי דינוזאורים נוספים. מדיה וקבצים בנושא קויוט ביוטס בוויקישיתוף קויוט ביוטס באתר מערכת המידע של השמות הגאוגרפים של הסקר הגאולוגי של ארצות הברית קויוט ביוטס באתר לשכת ניהול הקרקעות של ארצות הברית קויוט ביוטס באתר SummitPost Seiler, W. M. (2008), Jurassic Navajo sandstone of Coyote Buttes, Utah/Arizona: coloration and diagenetic history, preservation of a dinosaur trample surface, and terrestrial analogs to Mars (MS Thesis), The University of Utah "Scientists Discover 'Dinosaur Dance Floor'". The Washington Post. 22 באוקטובר 2008. p. KidsPost. {{cite news}}: (עזרה)
סיטי לז - 12

סיטי לז - 12 (באוקראינית: СітіЛАЗ-12, באנגלית: CityLAZ-12, קרוי גם: ЛАЗ А183) הוא אוטובוס מתוצרת יצרנית האוטובוסים האוקראינית LAZ (פול') (שם רשמי: Lwiwśkyj Awtobusnyj Zawod, שם רשמי באוקראינית: Львівський Автобусний Завод (ЛАЗ)) אשר מיוצר משנת 2004 ועד היום. "LAZ A183D1". "LAZ A183F0". "LAZ A183NG". "LAZ A183N1". "LAZ AX183D". מפעל היצרן ממוקם בעיר לבוב שבאוקראינה. מנועי דיזל. מיקום מנוע: מנוע אחורי. מספר מושבים: 24-32. מספר נוסעים: 120 (כולל נוסעים בעמידה). תצורת פריסת דלתות: 2-2-2. גובה רצפה מכביש - 320 מ"מ (הדגם מוגדר: אוטובוס נמוך-רצפה). ABS. מערכת בקרת משיכה (ASR). מיזוג אוויר - אופציונלי. "סיטי לז - 12" "סיטי לז - 12" "סיטי לז - 12" "סיטי לז - 12" "סיטי לז - 12" "סיטי לז - 12" "סיטי לז - 12" (צולם ב-לבוב) "סיטי לז - 12" "סיטי לז - 12" (צולם ב-קייב) סיטי לז - 20 מדיה וקבצים בנושא סיטי לז - 12 בוויקישיתוף סיטי לז - 12, סרטון באתר יוטיוב סיטי לז - 12, סרטון באתר יוטיוב (מנוע מאן מסוג "D0826" המורכב בדגם) מנוע מאן מסוג "D0826" (אוק') trucksnl.com/used-man-d0826 מנוע "Deutz" מסוג "BF6M1013" engine-family.com/Product מנוע "Youchai" סדרת YC6A yc-europe.com/bus-engines/diesel-engine/yc6a "סיטי לז - 12" bus2.ru/catalog
סיטי לז - 20

סיטי לז - 20 (באוקראינית: СітіЛАЗ-20, באנגלית: CityLAZ-20) הוא אוטובוס ארוך (אוטובוס מפרקי או אוטובוס אקורדיון) מתוצרת יצרנית האוטובוסים האוקראינית LAZ (פול') (שם רשמי: Lwiwśkyj Awtobusnyj Zawod, שם רשמי באוקראינית: Львівський Автобусний Завод (ЛАЗ)) אשר מיוצר משנת 2007 ועד היום. אוטובוס מפרקי. 46 מושבים. מספר נוסעים: 230 (כולל נוסעים בעמידה). 4 דלתות כניסה. תצורת פריסת דלתות: 2-2-2-2. מנועי דיזל. מיקום מנוע: מנוע אחורי. ABS. מערכת בקרת משיכה (ASR). מיזוג אוויר - אופציונלי. תאוצה בין 0-60 קמ"ש - 25 שניות. "LAZ A292D1". "LAZ A292N1". "סיטי לז - 20" (צולם ב-לבוב) "סיטי לז - 20" (צולם ב-לבוב) "סיטי לז - 20" (צולם ב-לבוב) "סיטי לז - 20" (צולם ב-לבוב) "סיטי לז - 20" (צולם ב-לבוב) "סיטי לז - 20" (צולם ב-לבוב) "סיטי לז - 20" (צולם ב-לבוב) "סיטי לז - 20" "סיטי לז - 20" - מבט למושבי הנוסעים (צולם ב-לבוב) סיטי לז - 12 מדיה וקבצים בנושא סיטי לז - 20 בוויקישיתוף סיטי לז - 20, סרטון באתר יוטיוב מנוע מאן מסוג "D0826" (אוק') trucksnl.com/used-man-d0826 מנוע "Deutz" מסוג "BF6M1013" engine-family.com/Product "סיטי לז - 20" nashi-avto.ru/ua/laz "סיטי לז - 20" bus2.ru/catalog/163
סטרה S 140 ES

סטרה S 140 ES (בגרמנית: Setra S 140 ES) הוא אוטובוס מתוצרת יצרנית כלי הרכב הגרמנית Kässbohrer Fahrzeugwerke (Kässbohrer Fahrzeugwerke) (שם רשמי: Karl Kässbohrer Fahrzeugwerke GmbH) אשר יוצר בין השנים 1974–1984 בגרמניה. מנועי דיזל. מנוע אחורי. 27 מושבים. 47 נוסעים (כולל נוסעים בעמידה). 2 דלתות כניסה. תצורת פריסת דלתות: 1-1-0. אוטובוס נוסעים. אוטובוס מטען. "סטרה S 140 ES" (צולם ב-לוקסנבורג) "סטרה S 140 ES" "סטרה S 140 ES" בגרסת אוטובוס מטען סטרה S 215 UL סטרה S 315 GT-HD סטרה S 417 UL מדיה וקבצים בנושא סטרה S 140 ES בוויקישיתוף סטרה S 140 ES, סרטון באתר יוטיוב סטרה S 140 ES, סרטון באתר יוטיוב מנוע מרצדס-בנץ דגם רכב "Mercedes-Benz O 407" barringtondieselclub.co.za/mercedes מנוע מאן מסוג D 2566 MUH motorzona.ru/catalog-auto/parts.series-sd-200-10-1975-11-1986/man-d-2566 Wolfgang Gebhardt: Deutsche Omnibusse seit 1895, Motorbuch-Verlag, Stuttgart 2002 Lastauto-Omnibus-Katalog, diverse Ausgaben, ETM EuroTransportMedia "סטרה S 140 ES" omnibusarchiv.de/include "סטרה S 140 ES" - תמונה flickr.com/photos "סטרה S 140 ES" - אוטובוס מטען (תמונה) autowp.ru/kassbohrer/setra_100_series_1/setra_s_140_es_gefangenenkraftwagen
מוחמד עות'מאן א-סייד

מוחמד עות'מאן א-סייד (בערבית: محمد عثمان الصيد; תעתיק מדויק: מחמד עת'מאן אלציד; אוקטובר 1922 –‏ 31 בדצמבר 2007) היה ראש ממשלת לוב (אנ') בין ה-17 באוקטובר 1960 לבין ה-19 במרץ 1963. בממשלתו של מחמוד אל-מונתסר (אנ'), הוא היה שר הבריאות מ-24 בדצמבר 1951 עד ל-18 בפברואר 1954. בממשלתו של מוסטפא אחמד בן חלים (אנ'), הוא היה שר הבריאות מ-11 באפריל 1954 עד ל-26 במאי 1957. בממשלתו של עבד אל-מג'יד כובאר (אנ'), הוא היה שר הבריאות מ-26 במאי 1957 עד ל-24 באפריל 1958, שר הכלכלה מ-15 בפברואר 1960 עד ל-29 בספטמבר 1960, ושר במשרד האוצר של לוב מ-29 בספטמבר 1960 עד ל-16 באוקטובר 1960. מוחמד דאג לתקן את חוקת לוב (אנ') בכך שיסדיר את מעמדם של חבלי הארץ טריפוליטניה (אנ'), קירנאיקה ופזאן במחוזות לוב. בנוסף, ממשלתו תיקנה את חוקי העושר מהטבע, בעיקר של חוקי נפט, אשר לפי השיטה הפדרלית, הממשלה סיפקה לכל חבל ארץ את הזכות ל-30 אחוזים מרווחי הייצוא שלה לכל עושר מהטבע. יתר 70 האחוזים הוקדשו לשיקום כל חבלי הארץ באופן שווה. תיקון החוקה הביא להכנסות גבוהות יותר של הממשלה (אנ'). למוחמד היו קשרים חזקים עם מלך מרוקו חסן השני, ושם בילה את השנים האחרונות לחייו. מדי פעם, הוא היה אחד מהאנשים שעזרו לנורמליזציה ביחסים בין לוב למרוקו (אנ') אף על פי שמדינתו התנגדה לזאת. חסן השני, לא פעם הציע למוחמד לחזור ללוב. מוחמד התנגד לחזור, אך מדי פעם שלח את בניו לבקר בלוב. בשנותיו האחרונות לחייו, הוא התגורר בביתו שברבאט. מוחמד נפטר ב-31 בדצמבר 2007 בביתו שברבאט ב-9 בבוקר (שעון מקומי). Мухаммед бен Осман Сейд. Люди и политика. // Новое время. — М., 1961. — Вып. № 24. מדיה וקבצים בנושא מוחמד עות'מאן א-סייד בוויקישיתוף Libya, www.worldstatesmen.org Political Leaders: Libya, archive.is, ‏2012-12-11 Limited, Europa Publications (15 בדצמבר 1978). "The Middle East and North Africa". Europa Publications – via Google Books. {{cite web}}: (עזרה) December 2007, www.rulers.org "Movistar: Internet, Móvil, TV y ¡Ofertas exclusivas! 900 104 871". www.movistar.es. תיקון זה הסתיים בתקופת שלטונו של מוהודין פיקני (אנ')
מריה תרזה, ארכידוכסית אוסטריה (1684–1696)

מריה תרזה, ארכידוכסית אוסטריה (בגרמנית: Maria Theresia Elisabeth von Österreich; ‏22 באוגוסט 1684 – 28 בספטמבר 1696) הייתה בתו של לאופולד הראשון, קיסר האימפריה הרומית הקדושה. מריה אנה נולדה ב-7 בספטמבר 1683 ללאופולד הראשון, קיסר האימפריה הרומית הקדושה ואלאונורה מגדלנה מנויבורג, בתו של פיליפ וילהלם, הנסיך הבוחר מפפאלץ ורעייתו אליזבת אמליה, רוזנת הסן-דרמשטדט, והייתה אחותם של יוזף הראשון, קיסר האימפריה הרומית הקדושה וקרל השישי, קיסר האימפריה הרומית הקדושה. מריה תרזה מתה מאבעבועות שחורות בגיל שתים עשרה בווינה, ונקברה בקריפטה הקיסרית. מדיה וקבצים בנושא מריה תרזה, ארכידוכסית אוסטריה בוויקישיתוף מריה תרזה, ארכידוכסית אוסטריה, באתר "Find a Grave" (באנגלית)
סטרה S 215 UL

סטרה S 215 UL (בגרמנית: Setra S 215 UL) הוא אוטובוס מתוצרת יצרנית האוטובוסים הגרמנית Kässbohrer Fahrzeugwerke (גר') (שם רשמי: Karl Kässbohrer Fahrzeugwerke GmbH) אשר יוצר בין השנים 1983–1984 בגרמניה. מנועי דיזל. מנוע אחורי. 29 מושבים. 53 נוסעים (כולל נוסעים בעמידה). 2 דלתות כניסה. תצורת פריסת דלתות: 1-1-0. "סטרה S 215 UL" "סטרה S 215 UL" "סטרה S 215 UL" "סטרה S 215 UL" "סטרה S 215 UL" "סטרה S 215 UL" "סטרה S 215 UL" – מבט ללוח מחוונים "סטרה S 215 UL" – מבט למושבי הנוסעים סטרה S 140 ES סטרה S 315 GT-HD סטרה S 417 UL מדיה וקבצים בנושא סטרה S 215 UL בוויקישיתוף סטרה S 215 UL, סרטון באתר יוטיוב סטרה S 215 UL, סרטון באתר יוטיוב סטרה S 215 UL, סרטון באתר יוטיוב מנוע מרצדס-בנץ דגם רכב "Mercedes-Benz O 407" barringtondieselclub.co.za/mercedes Lastauto-Omnibus-Katalog, diverse Ausgaben, ETM EuroTransportMedia "סטרה S 215 UL" – תמונה flickr.com/photos/100998419
גרגור

גרגור הוא קול שנוצר על ידי חתולים וזנים מסוימים של חתוליים, כאשר הם מרגישים שמחה ושלווה, וכן כדי לציין הנאה, וגם כאשר מתקרבים הבעלים שלהם ובני האדם האהובים עליהם. גרגור משוחרר גם על ידי חתולים חולים או כאשר הם מרגישים מדוכאים. כאשר חתול מגרגר זה הופך את שמיעת קול פעימות הלב שלו או את שמיעת נשימותיו לבלתי אפשרי, ומכיוון שחתולים רבים מפסיקים לגרגר כשהם רואים מים זורמים מהברז, אז אפשר לשמוע את קצב הלב ואת נשימותיהם בצורה ברורה יותר, כך שבמרפאה וטרינרית חלק מהאנשים פותחים את הברז כדי לעצור את החתול מלגרגר עד שהם מצליחים לזהות את נשימותיו ואת דפיקות הלב שלו. חיות נוספות - חיות נוספות, שאינן חתולים, שמגרגרות: דביבון מצוי, גחניים, נמיות, דובים, גיריות, שועלים, צבועים, ארנבות, סנאים, טפירים, ואחרים. מדיה וקבצים בנושא גרגור בוויקישיתוף ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
סטרה S 315 GT-HD

סטרה S 315 GT-HD (בגרמנית: Setra S 315 GT-HD) הוא אוטובוס תיירים מהודר, מתוצרת יצרנית האוטובוסים הגרמנית EvoBus (אנ'), בשליטת הקונצרן דיימלר AG אשר יוצר בין השנים 1996–2003. לאחר שבשנת 1994 היצרן Kässbohrer Fahrzeugwerke (גר') (שם רשמי: Karl Kässbohrer Fahrzeugwerke GmbH) נקלע להליך של חדלות פרעון וכתוצאה מכך לפשיטת רגל, קונצרן דיימלר AG השתלט על החברה בשנת 1995. שמה החדש של החברה: EvoBus (אנ'). בגרמניה משרת דגם "סטרה S 315 GT-HD" כאוטובוס תיירים. 44 מושבים. 45 מושבים. 49 מושבים. 2 דלתות כניסה. מנועי מרצדס-בנץ – 12 ליטר (טורבו-דיזל). משקל מנוע – 1,045 ק"ג. "סטרה S 315 GT-HD" "סטרה S 315 GT-HD" "סטרה S 315 GT-HD" "סטרה S 315 GT-HD" "סטרה S 315 GT-HD" "סטרה S 315 GT-HD" – מבט לתא הנהג "סטרה S 315 GT-HD" סטרה S 140 ES סטרה S 215 UL סטרה S 417 UL מדיה וקבצים בנושא סטרה S 315 GT-HD בוויקישיתוף סטרה S 315 GT-HD, סרטון באתר יוטיוב מנוע מרצדס-בנץ מסוג "OM457" images.gasgoo.com/attachment/Approved דגם "סטרה S 315 GT-HD" – בתצורת 44 מושבים irishbusoperatorsforum.ie/forum/buy-sell/1999-v-setra-s315-gt-hd-44-seat-executive-coach דגם "סטרה S 315 GT-HD" facebook.com/TruckandBus.pb.sellers "סטרה S 315 GT-HD" – תמונות modellbusmarkt.com/eng_611/870031_Setra_S315_GT_HD
גנון לבן שפה

גנון לבן שפה (שם מדעי: Cercopithecus cephus) הוא מין של קוף מהסוג גנון מהמשפחה קופים בעלי זנב, אשר חי ביערות דרום-מערב אפריקה. קוף זה נפוץ יחסית ואיננו נמצא בסכנה. גונון זה מגיע לאורך 52 ס"מ עם זנב באורך 70 ס"מ ומשקלו עד 4 ק"ג. הזכרים גדולים בהרבה מהנקבות ובעלי פנים צבועות בכחול עם שערות שפם לבנים (מהם קיבל הקוף את שמו), גבות לבנות ושערות "זקן" צהובות. שאר הגוף בצבע חום-זית והבטן בהירה. זהו קוף קטן יחסית הנפוץ על העצים ביערות, שם הוא מבלה בחבורות קטנות המכילות זכרים ונקבות. להקות נוספות שייכות לזכרים רווקים חסרי נחלה. הגונונים הם פעילי יום המבלים בין העצים ביער. הגונון הוא אוכל-כול. הוא ניזון בעיקר מפירות וזרעים בשלים אך גם מפרחים, חרקים, חסרי חוליות ובעלי חיים קטנים. בעונת הרבייה הזכרים מרשימים את הנקבות עם פניהם הצבועות. הנקבה יולדת לאחר חצי שנה גור אחד המתבגר תוך 4–5 שנים. הגונון חי ביערות גשם לחים במדינות הבאות: אנגולה, קמרון, הרפובליקה המרכז-אפריקאית, הרפובליקה של קונגו, הרפובליקה הדמוקרטית של קונגו, גינאה המשוונית וגאבון. מדיה וקבצים בנושא גנון לבן שפה בוויקישיתוף גנון לבן שפה, באתר ITIS (באנגלית) גנון לבן שפה, באתר NCBI (באנגלית) גנון לבן שפה, באתר Animal Diversity Web (באנגלית) גנון לבן שפה, בבסיס הנתונים ARKive (באנגלית) גנון לבן שפה, באתר האנציקלופדיה של החיים (באנגלית) גנון לבן שפה, באתר GBIF (באנגלית) גנון לבן שפה באתר הרשימה האדומה של IUCN
Cliché (Hush Hush) (שיר)

Cliché (Hush Hush) (בעברית: קלישאה (שקט שקט)) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך ההוצאה המחודשת לאלבום הבכורה שלה, Cliché (Hush Hush). השיר יצא לאור ב-3 באוקטובר 2012, כסינגל השני מתוך האלבום. עם יציאתו נכנס השיר אל המקום ה-11 במצעד הרשמי שביפן. השיר נכתב והופק על ידי אנדריי נמירסקי ומרסל פרודן. כמו כן, השיר הוא שיר בסגנון היורודאנס המשלב בתוכו גם את סגנון הדאנס-פופ. את השיר הקליטה סטאן מחדש בגרסה שקטה שלוותה בכינור וגיטרה אקוסטית. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. מבקרי מוזיקה השוו את השיר לשיר "Hush Hush; Hush Hush", של הפוסיקט דולז, תוך שסקרו את הקליפ שלו ואת השיר עצמו. הווידאו קליפ המלא של השיר הועלה לראשונה לערוץ היוטיוב של אגו איטליה ב-5 באוקטובר 2012. חצי מהקליפ צולם בשחור-לבן, בעוד החצי השני צולם בצבע. בין היתר, הועלה הקליפ בספטמבר 2012 לערוץ היוטיוב של חברת התקליטים מען מוס. נכון למאי 2019, מונה הצפיות של שני הקליפים עומד על כ-18 מיליון צפיות. סרטון השיר "Cliché" באתר יוטיוב Cliche (Hush Hush) - Single by Alexandra Stan (באנגלית בריטית), נבדק ב-2019-05-22 Chart Search | Billboard, www.billboard.com Alexandra Stan – Cliché (Hush Hush) (באנגלית), נבדק ב-2019-05-22 Ego Italy (2012-10-05), ALEXANDRA STAN - Cliche (Hush Hush) (Official Hd Video), נבדק ב-2019-05-22 maanstudio (2012-11-23), Alexandra Stan - Cliche (Hush Hush) ACOUSTIC VERSION, נבדק ב-2019-05-22 Cliche (Hush Hush), נבדק ב-2019-05-22 Alexandra Stan a lansat clipul Cliche (Hush Hush) - VIDEOCLIP, web.archive.org, ‏2012-11-14 Alexandra Stan - 'Cliche' (Music Video), Directlyrics (באנגלית) Alexandra Stan a lansat piesa “Cliché (Hush Hush)” | TVmania.ro (ברומנית) Alexandra Stan: "Iubirea poate transforma pe oricine", web.archive.org, ‏2016-08-11 Alexandra Stan, ÎNDRĂGOSTITĂ? "Iubirea poate transforma pe oricine", Libertatea, ‏2012-10-09 (ברומנית) Ego Italy (2012-10-05), ALEXANDRA STAN - Cliche (Hush Hush) (Official Hd Video), נבדק ב-2019-05-22 maanstudio (2012-09-27), Alexandra Stan - Cliche (Hush Hush) OFFICIAL HD MUSIC VIDEO, נבדק ב-2019-05-22
שון מורגן

שון מורגן ולגמוד (באנגלית: Shaun Morgan Welgemoed; נולד ב-21 בדצמבר 1978) הוא מוזיקאי מדרום אפריקה, הידוע כסולנה של להקת הגראנג' סית'ר. מורגן הוא כותב השירים של הלהקה, וכותב בעיקר על הילדות הקשה שעברה עליו, רגעים שבהם הרגיש חנוק מכל עבר ובדידות - שירי גראנג'. הוריו של מורגן התגרשו כשהיה צעיר, והוא גר עם אביו ששלח אותו לפנימייה צבאית. מורגן לא היה יכול לנגן על גיטרה בלהקה כי אביו אסר עליו, ובשל כך לימד את עצמו בסתר. מורגן היה קרוב בתקופה זו למצב של התאבדות כמה וכמה פעמים. מורגן החל לשיר בגיל 8 בבית סיפרו ובגיל 12 קנה גיטרה מהכסף שחסך. קולו של מורגן עבה ומזכיר את קולו של קורט קוביין, סולנה של להקת הגראנג' נירוונה. סית'ר מבצעים קאברים לנירוונה בסיום ההופעות שלהם. בשנת 2007 אחיו הצעיר של מורגן נמצא מת למרגלות הבניין בו הוא גר; לידו נמצא מכתב התאבדות שהוכיח שהוא קפץ מהגג. מורגן כתב עליו שיר עם להקתו סית'ר שנקרא Rise Above This מהאלבום Finding Beauty in Negative Spaces. מדיה וקבצים בנושא שון מורגן בוויקישיתוף אתר האינטרנט הרשמי של שון מורגן (באנגלית) שון מורגן, ברשת החברתית פייסבוק שון מורגן, ברשת החברתית אקס (טוויטר) שון מורגן, ברשת החברתית אינסטגרם שון מורגן, סרטונים בערוץ היוטיוב שון מורגן, במסד הנתונים הקולנועיים IMDb (באנגלית) שון מורגן, באתר אפל מיוזיק (באנגלית) שון מורגן, באתר MusicBrainz (באנגלית) שון מורגן, באתר דיזר שון מורגן, באתר Discogs (באנגלית) שון מורגן, באתר Songkick (באנגלית) שון מורגן, באתר Genius
שירים פשוטים

שירים פשוטים הוא פזמון שכתב והלחין שלמה גרוניך. גרוניך שר את השיר במקור עם שם טוב לוי בשנת 1983. השיר נכלל באלבומם המשותף של שלמה גרוניך ושם טוב לוי שנקרא "אלבום משפחתי" ובלט בו לצד "יש לי סימפטיה". השיר נכתב על ידי גרוניך לאחר שעל אף שהיה אמן ותיק ומוכר, לא שודרו שיריו ברדיו במידה מספקת לדעתו. על פי יואב קוטנר פנה גרוניך לאיש גלי צה"ל, גידי אביבי, בבקשה שישמיעו את שיריו יותר, וזה השיב לו כי העם רוצה "שירים פשוטים", מה שהביא את גרוניך לכתוב את השיר. בשיר מביע הדובר את אי שביעות רצונו מכך שהעם דורש שירים פשוטים שאינם מורכבים. כמו כן, השיר בז לתוכניות הטלוויזיה הפופולריות בהתייחס לתוכניות "משחק השבת" ו"שעה טובה". במצעד הפזמונים העברי השנתי של רשת ג' לשנת התשמ"ג (1983) הגיע השיר למקום ה-37. מילות השיר, באתר שירונט שירים פשוטים, באתר תרבות.il על השיר "שירים פשוטים" שכתב והלחין שלמה גרוניך, באתר תרבות.il
נץ שחור-גלימה

נץ שחור-גלימה (שם מדעי: Accipiter melanochlamys) הוא מין של נץ שחי בטבע ביערות גשם הרריים ברמות גינאה החדשה. אורכו של נץ זה 32–43 סנטימטר, מוטת כנפיו 65–80 סנטימטר ומשקלו 172–256 גרם בזכרים ועד 294 גרם בנקבות. הנץ בעל נוצות חומות-אדמדמות לאורך גופו ופלג עליון שחור. המקור צהוב, קצר ומעוקל והעיניים גדולות וצהובות. נץ זה בעל כנפיים רחבות המותאמות לדאייה ותמרון רחב בתוך היערות בהם הוא חי. אזור השת לבן והרגליים הגדולות צהובות ובעלות טפרים כהים. הזנב ארוך ושחור ומעוטר בכתמים לבנים לאורכו. הנץ חי ביערות גשם ויערות אחרים סביב רמות גינאה החדשה ושם דואה בחיפוש אחר יונקים קטנים כמו מכרסמים ומיני כיסאים, זוחלים ומיני עופות אחרים כמו ציפורי שיר קטנות ובעיקר מיני יוניים כמו יונים מהסוג Gymnophaps. הנץ דואה לעבר הטרף וחוטף אותו מאחור. לעיתים הוא צד כך בזוגות. מבנה כנפיו מאפשר לו לתמרן בין העצים ביעילות. הוא הורג את הטרף בעזרת מכה מטפריו הגדולות או ממקורו המעוקל. זוג הנצים מקננים על עץ גבוה או שיחים גבוהים באזור אוקטובר. שני בני הזוג מקננים ושומרים על 3 הגוזלים עד לבגרות. הנץ אנדמי לגינאה החדשה, אך אין מספיק תצפיות לקביעת תחום תפוצתו. האזורים בהם נמצא הם ברמות שבמרכז גינאה החדשה ובאזור הקרוב אליהם. Accipiter melanochlamys melanochlamys Accipiter melanochlamys schistacinus מדיה וקבצים בנושא נץ שחור-גלימה בוויקישיתוף נץ שחור-גלימה, באתר ITIS (באנגלית) נץ שחור-גלימה, באתר NCBI (באנגלית) נץ שחור-גלימה, באתר Animal Diversity Web (באנגלית) נץ שחור-גלימה, באתר האנציקלופדיה של החיים (באנגלית) נץ שחור-גלימה, באתר GBIF (באנגלית) נץ שחור-גלימה באתר הרשימה האדומה של IUCN
מארט סנדר

מארט סנדר (באסטונית: Mart Sander; נולד ב-10 באוגוסט 1967) הוא מוזיקאי ומנחה טלוויזיה אסטוני. סנדר נולד בטאלין ובנעוריו למד נגינה בכינור וניצוח מוזיקלי. בגיל שמונה עשרה החל לשיר במקהלה של האופרה הלאומית של אסטוניה ובגיל תשע עשרה זכה בתחרות כישרונות במוסקבה, הוא ביצע עם המקהלה שלו סיבוב הופעות ברחבי ברית המועצות ומדינות נוספות באירופה. הוא סיים תואר במוזיקולוגיה באוניברסיטת טאלין, הוא גם סיים תואר שני בבימוי קולנוע וטלוויזיה בבית ספר הבלטי לקולנוע ומדיה (Baltic Film and Media School). ב-1991 היה בתפקיד הראשי בסרט המוזיקלי הפיני "Iskelmäprinssi" לצד פירקו מאנולה. ב-1993 לאחר שהזמרת יאניקה סילאמה נבחרה לייצג את אסטוניה בפעם הראשונה באירוויזיון הוא הנחה את האירוע לבחירת השיר אותו תבצע בתחרות, ב-1999 הגיש את תוצאות הניקוד של אסטוניה באירוויזיון. ב-1993 שיחק בסרט האמריקאי "Candles in the Dark" על נערה אמריקאית העוברת לגור באסטוניה. מ-2006 ועד 2011 הנחה את הגרסה האסטונית של "רוקדים עם כוכבים". ב-1998 שיחק בסרט "Kallis härra Q". ב-2007 ביים את הסרט בו גם שיחק "Berlin 1945 - Musik Unter Bomben", סרט מוזיקלי בן התנגנו שירים שהיו פופולריים במהלך הרייך השלישי. מדיה וקבצים בנושא מארט סנדר בוויקישיתוף מארט סנדר, ברשת החברתית פייסבוק מארט סנדר, במסד הנתונים הקולנועיים IMDb (באנגלית) מארט סנדר, באתר MusicBrainz (באנגלית) מארט סנדר, באתר Discogs (באנגלית) Tere tulemast - Mart Sanderi kodulehele, www.martsander.com OKIA, Mart Sander – Estonian National Opera (באנגלית) (ארכיון)